সুশাসনের জন্য নাগরিক সুজনের সম্পাদক ড. বদিউল আলম মজুমদার ডয়চে ভেলেকে জানান, দেশে মোট ভোটারের সংখ্যা ৯ কোটি ১৯ লাখ৷ ১৫৪ আসনে প্রার্থীরা বিনা প্রতিদ্বন্দ্বিতায় নির্বাচিত হওয়ায় এবার ৫ কোটির মতো ভোটার ভোট দিতে পারবে না, মানে তাদের ভোট দেয়ার প্রয়োজন পড়বে না৷ তিনি জানান এরই মধ্যে হিসাব করে দেখা গেছে ৫টি জেলায় কোনো নির্বাচন হবে না৷ ১৫টি জেলায় একটি করে আসনে নির্বাচন হবে৷ ৩৪ টি জেলায় নির্বাচন হবে আংশিক৷ মাত্র ১০টি জেলার সব আসনে নির্বাচন হবে৷ বাংলাদেশে নির্বাচনের এই চিত্র আগে কখনো দেখা যায়নি৷